

**H O T Ă R Â R E**

**privind aprobarea Proiectului “Dotarea Căminului pentru**

**persoane vârstnice Recea Cristur”**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 129 din 7.07.2023 privind aprobarea Proiectului ”Dotarea Căminului pentru persoane vârstnice Recea Cristur”, propus de Președintele Consiliului Județean Cluj, domnul Alin Tișe, care este însoţit de Referatul de aprobare nr. 27.909/7.07.2023; Raportul de specialitate întocmit de compartimentul de resort din cadrul aparatul de specialitate al Consiliului Judeţean Cluj nr. 27.910/7.07.2023 şi de Avizul cu nr. 27.909 din 10.07.2023 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa Direcției Generale de Asistență Socială și Protecția Copilului Cluj nr. 34346/05.07.2023, înregistrată la Consiliul Județean Cluj sub nr. 27450/05.07.2023;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și alin. (5) lit. b) și lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii asistenței sociale nr. 292/2011, cu modificările și completările ulterioare;
* Legii privind asigurarea calităţii în domeniul serviciilor sociale nr. 197/2012, cu modificările și completările ulterioare;
* Legii privind protecţia şi promovarea drepturilor copilului nr. 272/2004, republicată, cu modificările și completările ulterioare;
* Hotărârii Guvernului nr. 973/2012privind aprobarea procedurii de acordare a sumelor din bugetul de stat, prin bugetul ministerului muncii, familiei şi protecţiei sociale, pentru finanţarea unor cheltuieli de investiţii şi reparaţii capitale pentru centrele de zi şi rezidenţiale, cu modificările și completările ulterioare;
* Hotărârii Guvernului nr. 1492/2022 pentru aprobarea Strategiei naţionale privind îngrijirea de lungă durată şi îmbătrânirea activă pentru perioada 2023-2030;
* Ordinului Ministrului Muncii și Solidarității Sociale nr. 2765/2012 privind aprobarea Metodologiei de înregistrare şi evaluare a solicitărilor de finanţare a unor cheltuieli de investiţii şi reparaţii capitale pentru centrele de zi şi rezidenţiale din bugetul Ministerului Muncii, Familiei, Protecţiei Sociale şi Persoanelor Vârstnice, precum şi de decontare a finanţării, cu modificările și completările ulterioare;
* Ordinului Ministrului Muncii și Solidarității Sociale nr. 25/2019 privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie special;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.**  Se aprobă Proiectul „Dotarea Căminului pentru persoane vârstnice Recea Cristur”.

**Art. 2.** Se aprobă Nota de fundamentare care descrie necesitatea investiției privind obiectivul de investiţii „Dotarea Căminului pentru persoane vârstnice Recea Cristur” cuprinsă în **anexa nr. 1** care face parte integrantă din prezenta hotătâre.

**Art. 3.** Se aprobă Descrierea sumară a proiectului privind necesitatea şi oportunitatea efectuării cheltuielilor aferente obiectivului de investiţii „Dotarea Căminului pentru persoane vârstnice Recea Cristur” cuprinsă în **anexa nr. 2** care face parte integrantă din prezenta hotătâre.

**Art. 4.** Se aprobă asigurarea cheltuielilor de funcţionare ulterioară şi de păstrare a destinaţiei iniţiale sau destinaţia socială a obiectivului pentru o perioadă de cel puţin 10 ani de la data semnării procesului-verbal de recepţie la terminarea lucrărilor de investiţii aferente proiectului aprobat la art. 1 finanţate de Ministerul Muncii, Familiei, Protecţiei Sociale şi Persoanelor Vârstnice.

**Art. 5.** Se aprobă suportarea de la bugetul Județului Cluj a cofinanțării cu 10% a Proiectului ”Dotarea Căminului pentru persoane vârstnice Recea Cristur”, în valoare de 24572,30 lei.

**Art. 6.** Se desemnează directorul Direcției Generale de Asistență Socială și Protecția Copilului Cluj, doamna Nicoleta Molnar, să semneze toate actele necesare depunerii proiectului precizat la art. 1 și a evaluării/contractării acestuia, precum și contractul de finanțare aferent proiectului.

**Art. 7.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală de Asistență Socială și Protecția Copilului Cluj.

**Art. 8.** Prezenta hotărâre se comunică Direcţiei Generale Buget-Finanțe, Resurse Umane; Direcției Generale de Asistență Socială și Protecția Copilului Cluj, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”www.cjcluj.ro”.

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 127 din 10 iulie 2023**

*Prezenta hotărâre a fost adoptată cu 27 de voturi “pentru”, iar trei membri ai Consiliului județean nu au votat, fiind astfel respectate prevederile legale privind majoritatea de voturi necesară.*